Αναστάσιος Δρούλιας

Ο Αναστάσιος Δρούλιας (1899-1982) ήταν Έλληνας φυσικομαθηματικός και πολιτικός. Υπηρέτησε ως βουλευτής και ως υπουργός.

 Βιογραφικά στοιχεία 
Γεννήθηκε στο Αίγιο το 1899 και ήταν γιος του σταφιδέμπορου Ανδρέα Δρούλια. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 63, αρ. 296). Καταγόταν από τους Λαπαναγούς και ο παππούς του, Αναστάσιος Δρούλιας, είχε διατελέσει δήμαρχος Κερπίνης. Είχε άλλα τρία αδέλφια μεταξύ των οποίων και τον Κωνσταντίνου Δρούλια. Σπούδασε οικονομικές & πολιτικές επιστήμες στο Πανεπιστήμιο του Λονδίνου.Ελληνικόν Who's Who, Βιογραφικόν Λεξικόν Προσωπικοτήτων, εκδοτικός οργανισμός, Αθήνα 1962,  λήμμα: Δρούλιας.  σελ. 144 

Πολιτεύτηκε για πρώτη φορά στις εκλογές του 1936. Εξελέγη βουλευτής Αιγιαλείας το 1952 και βουλευτής Πατρών (στο Μητρώο της Βουλής η εκλογική περιφέρεια αναφέρεται ως Αχαΐας) στις εκλογές του 1956 με την υποστήριξη της ΕΡΕ. Επανεξελέγη σε εκείνες του 1958. Το 1961 αποχώρησε από την ΕΡΕ και προσχώρησε στην Ένωση Κέντρου, με την οποία εξελέγη βουλευτής Αχαΐας στις εκλογές του 1963 και του 1964. Το 1965 αποχώρησε μαζί με άλλους βουλευτές από την Ένωση Κέντρου σχηματίζοντας τις λεγόμενες κυβερνήσεις των Αποστατών.

Διετέλεσε υπουργός άνευ Χαρτοφυλακίου στις κυβερνήσεις Τσιριμώκου και Στεφανόπουλου.Κυβέρνηση Τσιριμώκου, από την Γενική Γραμματεία ΚυβερνήσεωςΚυβέρνηση Στεφανόπουλου, από την Γενική Γραμματεία Κυβερνήσεως.

Απεβίωσε σε ηλικία 83 ετών στην Πάτρα στις 12 Ιουνίου 1982.Αρχείο Δήμου Πατρών.

Παραπομπές

Κατηγορία:Βουλευτές Πατρών
Κατηγορία:Βουλευτές Αιγιαλείας
Κατηγορία:Βουλευτές Αχαΐας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες υπουργοί Άνευ Χαρτοφυλακίου